Középülettervezés 1. - 2020 ősz, 2. évfolyam, 1. félév

tárgykód: BMEEPKOA301

helyszín és időpont: csütörtökönként 12.15-14.00 online az erre a célra létrehozott TEAMS-csoportban, élő előadás keretében (a csoport linkjét valamennyi a kurzust a NEPTUN-ban felvevő hallgató megkapja)

A tárgy kimérete: heti 2 óra előadás
Kreditpont értéke: 2
Követelmény: vizsga

Mi mindent érthetünk közösségi építészet alatt, s hogyan tekinthetünk az építészet végtelen gazdagságára a kis- vagy nagyobb közösségek számára megfogalmazódott koncepciók, létrejött – zömében kortárs – épületek elemzésén keresztül?

Az előadássorozat 2020 őszétől új keretben tárgyalja a témakört. A bevezető alkalom kitér a különféle közösségi építészet-fogalmakra, azok evolúciójára, és bemutatja a Műegyetemnek azt a tanszékét, amely közel 75 éve gondozza a középületek, közösségi építészet meg-megújuló diszciplínáját, s e munka eredménye egykori és mai tanítványainak meghatározó munkáin keresztül világosan látható. Az ezt követő előadássorozat két nagy részből áll.

Az első rész Kenneth Frampton topológia-tipológia-tektonika hármas rendszerében tekinti át az építészetnek a tér, hely, táj, topográfia, kontextus, majd a térrendszerek, a középületfunkciók, a középülettípusok, végül a tektonika fogalmaihoz kapcsolódó jelentését, és e fogalmaknak a kortárs középítészeti gyakorlatokban megjelenő felfogásait.

A második rész háromszor két alkalma a tanszék által gondozott stúdiótémák mentén tárgyalja a hazai és nemzetközi közösségi építészeti legizgalmasabb tendenciáit. A hagyományra, örökségre, múltra reflektáló, az *emlékezet* fogalma köré gyűjthető megközelítéseket tekinti át a második rész első két előadása, majd a jelen közösségeinek problémáira *fenntartható* módon reagáló elgondolások és épületek kerülnek terítékre a második két alkalommal, végül a közösségi építészet jövőbe tekintő, kísérleti, *innovatív* törekvéseire fókuszál a blokk utolsó két alkalma. Emlékezet, fenntarthatóság, innováció: egymással sokszor átfedő törekvések, ugyanakkor e fogalmak kereteit felhasználva izgalmas metszetekben mutatható fel a közösségi építészet sokszínűsége. E második rész 6 alkalmának végén 1-1 tanszéki előadó szemszögéből is rálátunk a kérdéskörökre, ők saját munkáikon keresztül, személyes megközelítésben árnyalják a témákat.

A záróalkalom – a teljes sorozat rövid összegzése után - a tanszéken diplomázott fiatal építészeket, irodákat szólaltatja meg rövid előadásokon keresztül, bemutatva izgalmas és eltérő építészeti felfogásaikat.

2020. szeptember

Szabó Levente DLA

tanszékvezető egyetemi tanár, tárgyfelelős

Tematika-ütemterv:

|  |  |  |
| --- | --- | --- |
| dátum |  | az előadás témája |
| szept. 10. |  | * (a Rajzi és Formaismereti Tanszék tömbösített órái)
 |
| szept. 17. |  | A közösségi építészetről |
| szept. 24. |  | A közösségi építészet sajátosságai a TOPOLÓGIA fogalma felől |
| okt. 1. | A közösségi építészet sajátosságai a TIPOLÓGIA fogalma felől |
| okt. 8. | A közösségi építészet sajátosságai a TEKTONIKA fogalma felől |
| okt. 15. |  | A közösségi építészet és emlékezet kapcsolata 1. + Kronavetter Péter DLA előadása |
| okt. 22. | A közösségi építészet és emlékezet kapcsolata 2. + Vannay Miklós DLA előadása |
| okt. 29. | Fenntartható közösségi építészeti stratégiák 1. + Kemes Balázs DLA előadása |
| nov. 5. | Fenntartható közösségi építészeti stratégiák 2. + Fejérdy Péter DLA előadása |
| nov. 12. | * (TDK-konferencia)
 |
| nov. 19. | Innováció, kísérleti törekvések a közösségi építészetben 1. + Klobusovszki Péter DLA előadása |
| nov. 26. | Innováció, kísérleti törekvések a közösségi építészetben 2. + Balázs Mihály DLA előadása |
| dec. 3. |  | Összegzés, néhány szó a vizsgáról+ meglepetésvendégek  |

Ajánlott irodalom:

SEGÍTSÉG AZ ELŐADÁSSOROZATHOZ:

Tekintettel a távoktatásos helyzetre, az előadássorozaton szóba kerülő épületek [google-térképen](https://www.google.com/maps/d/edit?mid=1-RJr6kbLGnAUgXbIJUfD9M3QmGgivMB1&usp=sharing) és az alapadatokat, főbb internetes elérhetőségeket tartalmazó [táblázatban](https://docs.google.com/spreadsheets/d/1sNUiOPG4F9_S3cEYZOtR2t_JBBg6z7Q7vpw9dV_eWF8/edit?usp=sharing) lesznek elérhetők a félév során, hétről hétre történő fokozatos feltöltéssel. Minden előadást feltöltünk pdf-ben a TEAMS-felületre.

OLVASS BELE!

[Cságoly Ferenc: Középületek, TERC, 2004](http://kozepuletek.bme.hu/category/funkcio/)

[Somogyi Krisztina-Klobusovszki Péter (szerk.): Középületek közvetlen közelségben, Középülettervezési Tanszék, 2017](http://www.kozep.bme.hu/wp-content/uploads/2020/05/kozep_nyom_vegleges_kicsi_honlapra.pdf)

Cságoly Ferenc: Három könyv az építészetről. A szépség, A hasznosság, A tartósság, Akadémiai Kiadó, 2013-14

Cságoly Ferenc: Építészet és kultúra I., II. Esszék az építészetről, kultúráról, művészekről és művekről, TERC 2019

TÁJÉKOZÓDJ BELŐLE!

[PACE - Public Architecture in East-Central Europe](https://paceproject.eu/)

[Középületek - BME Középülettervezési Tanszék, Tankönyvfejlesztés](http://kozepuletek.bme.hu/)

[Középülettervezés segédlet 2014](http://www.kozep.bme.hu/wp-content/uploads/2014/11/kozepulettervezes_segedlet_2014.pdf)

NE IJEDJ MEG, MOST CSAK HA MÉLYEBBEN ÉRDEKEL, DE ELŐBB-UTÓBB MINDENKÉPP:

Kerékgyártó Béla (szerk.): A mérhető és a mérhetetlen. (Építészeti írások a huszadik századból), TERC 2004

Moravánszky Ákos-M. Gyöngy Katalin: Monumentalitás - Építészetelmélet a 20. században, Kritikai antológia, TERC, 2006

Moravánszky Ákos-M. Gyöngy Katalin: A tér - Építészetelmélet a 20. században, Kritikai antológia, TERC, 2007

Moravánszky Ákos-M. Gyöngy Katalin: A stílus - Építészetelmélet a 20. században, Kritikai antológia, TERC, 2009

Moravánszky Ákos: Technika és természet - Építészetelmélet a 20. században, Kritikai antológia, TERC, 2013

Kenneth Frampton: A modern építészet kritikai története - 2., bővített kiadás, TERC 2009

Tantárgykövetelmények:

A tantárgy teljesítésének feltétele a sikeres szóbeli vizsga lenne, de a félévben, tekintettel a távoktatásos formája és a járványügyi helyzetre, ÍRÁSBELI vizsgára kerül sor várhatóan. A vizsga konkrét típusa a vírushelyzet függvényében a félév során kerül meghatározásra.

Az osztályozás a vizsgán kapott pontok alapján: 0-60 elégtelen / 60-70 elégséges / 70-80 közepes / 80-90 jó / 90-100 jeles